ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኢራን ብሰንኪ ኣህጉራዊ እገዳታት፡ 'ተራእዩ ዘይፈልጥ' ጸቕጢ ይገጥማ ከምዘሎ ፕረዚደንት እታ ሃገር ገሊፁ 12 ጉንቦት 2019 ምንጪ ስእሊ, EPA መግለጺ ስእሊ, ኣንጻር ፕረዚደንት ትራምፕን ኣሜሪካን ዝቐንዐ ሰላማዊ ሰልፊ ኣብ ኢራን ኢራን 'ተራእዩ ዘይፈልጥ' ጸቕጢ ገጢምዋ ምህላው፡ ፕረዚደንት ሓሰን ሩሃኒ ሓቢሩ። ኣሜሪካ ኣብ ልዕሊ ኢራን ኣንቢራቶ ዝጸንሐት እገዳታት ብምሕዳሳ፡ እታ ሃገር ካብቲ ምስ ጎረቤታ ኢራቕ ኣብ ኲናት ዝነበረትሉ እዋን (1980-88) ዝኸፍእ ቁጠባዊ ኩነታት ይገጥማ ምህላው፡ ፕረዚደንት ሩሃኒ ገሊጹ። ኣብ ዝሓለፈ ሰሙን ኣሜሪካ ናይ ኲናት መራኽባ ናብቲ ከባቢ ዘጸግዐት ኮይና፡ ክልቲአን ሃገራት ተፋጢጠን ኣብ ዘለዋሉ እዋን እዩ፡ እቲ ፕረዚደንት ነዚ ርእይቶ ዝሃበ። ኣብ ትሕቲ ውሽጣዊ ፖለቲካዊ ጸቕጢ ዝርከብ ፕረዚደንት ሩሃኒ፡ ነቲ እገዳታት ንምግጣም ፖለቲካዊ ሓድነት ከም ዘድሊ ሓቢሩ። "ኣብ እዋን እቲ ኲናት ባንክታትና፡ መሸጣ ነዳዲ ወይ ናይ ሰደድን ኣታውን ጸገም ኣይነበረነናን፤ እቲ እገዳ ኣብ ሸመታ ናይ ኣጽዋር ጥራይ'ዩ ነይሩ" ክብል ንፖለቲካውያን ጎስጎስቲ፡ ኣብ ከተማ ቴህራን ርእሰ ከተማ ኢራን ተዛሪቡ። "ብጸላኢ ገጢሙና ዘሎ ጸቕጢ ኣብ ታሪኽ እስላማዊ ሰውራ፡ ተራእዩ ዘይፈልጥ ኲናት'ዩ .
